Swartes eis meer geld na wit boer swart inbreker skiet – praag.co.za
Swartes eis meer geld na wit boer swart inbreker skiet
‘n Wit boer van Noordwes sal na verwagting vandag in die landdroshof op Koster verskyn op aanklag van moord.
Cornelius Geldenhuys is op borgtog van R5 000 uitgelaat. Hy word daarvan beskuldig dat hy die 41-jarige Solomon Quku doodgeskiet het.
Quku was glo na bewering op sy fiets, ‘n paar kilometer van Geldenhuys se plaas. Geldenhuys het hom agternagesit omdat die swartes glo items uit die plaashuis gesteel het.
Die boer het Quku op sy fiets langs die pad aangetref en gevra dat hy saamkom na die polisiestasie. Hy het gesê hulle moet die fiets agter op die bakkie laai. Daarna het die swarte glo op die vlug geslaan.
Geldenhuys het hom ingehaal en gekonfronteer, maar die swarte het ‘n glo ‘n gesteelde mes by hom gehad en wou Geldenhuys aanval. Die boer het na bewering daarna op die inbreker geskiet en hom noodlottig gewond.
Geldenhuys het ná die skietvoorval die polisie daarvan in kennis gestel, waarna hy in hegtenis geneem is.
Die swart skare by die boer se borgaansoek, was glo woedend omdat Geldenhuys die gesin net R1500 vir die dood van Quku aangebied het.
Hulle wou na bewering R20 000 gehad het, maar nou sê familielede dit is ook te min. Quku se broer, Albert, sê hulle kan nie van R20 000 lewe nie.
Die weduwee en sy ses kinders moet nou van Quku se ma, Elda, se pensioen lewe, sê hulle.
By Geldenhuys se verskyning het ‘n swart skare gedreunsing: “Phansi nge apart-heid” oftewel “Weg met apartheid”.
Skrywer praagGepubliseer op 7 Desember 2015 7 Desember 2015 Kategorieë Nuus, Suider-AfrikaSleutelwoord inbreker, Koster, misdaad, moord
Vorige Vorige artikel: Ghanese asielsoeker vas na swendelary
Volgende Volgende artikel: Obama sê geen bewyse teen ISIS na massaslagting